cyanic-selkie/wikianc huggingface dataset:
பாலி அருங்காட்சியகம், தென்பசார்
அமைப்பு
பாலி அருங்காட்சியகம் முதலில் 2,600 சதுர மீட்டர் நிலப்பரப்பை மட்டுமே கொண்டு அமைந்திருந்தது. இந்த அருங்காட்சியகத்தில் வெளிப்புற முற்றம், மத்திய உள் முற்றம் மற்றும் உள் முற்றத்தில் மூன்று கட்டிட பிரிவுகள் அமைந்துள்ளன. ஒவ்வொரு முற்றத்தின் பகுதியிலும் சுவர்கள் பிணைக்கப்பட்டுள்ளன, மேலும் ஒவ்வொரு முற்றமும் ஒரு நுழைவு வாயிலோடு இணைக்கப்பட்டுள்ளது. உட்புற முற்றத்தில், மூன்று கட்டிடங்கள் உள்ளன. ஒவ்வொரு கட்டிடமும் அருங்காட்சியகத்தின் கட்டுமானத்திற்கு நிதியளித்த மன்னர் ஆண்டுவந்த பகுதிகளின் அடிப்படையில் பெயர் சூட்டப்பட்டு அழைக்கப்பட்டன. அவை முறையே கரங்கசெம் கட்டிடம், தபனன் கட்டடம், மற்றும் புலேலெங் கட்டிடம் என்பனவாகும். இந்தோனேசியா நாட்டின் சுதந்திர தினத்தன்று இந்த அருங்காட்சியகத்தின் நிர்வாகம் பாலியின் மாகாண நிர்வாகத்தால் கையகப்படுத்தப்பட்டது. பின்னர் ஜனவரி 5, 1965 ஆம் நாளன்று, இந்தோனேசிய அரசு அதன் கட்டுப்பாட்டை எடுத்துக் கொண்டது. பின்னர் அப்பொறுப்பினை கல்வி மற்றும் கலாச்சாரத் துறை அலுவலகங்கள் ஏற்றுக்கொண்டன. பின்னர் கல்வி மற்றும் கலாச்சார அலுவலகங்கள் துறை இந்த அருங்காட்சியகத்திற்கு பாலி மாநில அரசு அருங்காட்சியகம் என்ற பெயர் சூட்டியது.
விளக்கம்
பாலி அருங்காட்சியகத்திற்குள் நான்கு முக்கிய கட்டிடங்கள் காணப்படுகின்றன, தபனன் நாடக முகமூடிகள் மற்றும் இசைக்கருவிகள், கரங்கசெம் சிற்பங்கள் மற்றும் ஓவியங்கள், புலேலெங் ஜவுளி மற்றும் திமூர் தொல்பொருள்கள் ஆகியவற்றைக் கொண்டு இந்த அருங்காட்சியகம் அமைந்துள்ளது. இவை இங்கு காட்சிப்படுத்தப்பட்டுள்ளன.
இதுதென்பசாரின் மத்திய சதுக்கத்தின், தமன் புபுட்டான் என்னும் பகுதியின், கிழக்குப் பகுதியில் அமைந்துள்ளது. .
இலக்கியம்
பகுப்பு:Coordinates on Wikidata பகுப்பு:இந்தோனேசிய அருங்காட்சியகங்கள்
சித்தியார் சுபபக்க உரை
சித்தியார் சுபபக்க உரை 16 ஆம் நூற்றாண்டில் தோன்றிய நூல் .திருக்கயிலாய பரம்பரை வேளாக்குறிச்சி ஆதீன சீடர் மறைஞான தேசிகர் செய்த மூன்று உரை நூல்களில் ஒன்று.
உரைநூலுக்குத் தொடக்கமாக ஆனைமுகனைப் போற்றும் காப்புச்செய்யுள் ஒன்று உள்ளது. அவ்வாறே இறுதியிலும் 3 பாடல்கள் உள்ளன. இவை இவரது பாடல்கள். இறுதிப்பாடலைப் பிற்காலத்தவர் இவரைப் போற்றும் பாடலாகப் போற்றுகின்றனர். அந்தப் பாடல்:
மறைஞான தேசிகர் தம் உரையில் வேறுபட்ட மொழிகள் சிலவற்றைக் குறிப்பிடுகிறார். வடமொழி, பிராகிருதம், சௌரசேனி மாகதம், பைசாசி, சூசிகா பைசாசி, அவப் பிரம்சம், தேசி – என்பன. வடமொழி ஆகமங்கள் 42, புராணங்கள் 15, பிற சைவ சாத்திரங்கள் 23, தூத்திரம் 2, தருக்கம் 1 ஆகியவை இவரது உரையில் குறிப்பிடப்படுவதால் இவர் வடமொழியிலும் வல்லவர் என்பது புலனாகிறது. தமிழிலுள்ள பல இலக்கண நூல்களையும் சைவ நூல்களையும் இவர் உரையில் சுட்டி எடுத்துக்காட்டியுள்ளார்.
சித்தியார் பரபக்க உரை என்னும் நூலை இவரது மாணாக்கர் நிரம்ப அழகிய தேசிகர் செய்துள்ளார்.
கருவிநூல்
பகுப்பு:16 ஆம் நூற்றாண்டுத் தமிழ் நூல்கள் பகுப்பு:தமிழ் உரை நூல்கள்
தினாரா சட்டமன்றத் தொகுதி
தினாரா சட்டமன்றத் தொகுதி, பீகார் சட்டமன்றத்துக்கான தொகுதியாகும். இது பக்சர் மக்களவைத் தொகுதிக்கு உட்பட்டது.
பகுதிகள்
இது ரோத்தாஸ் மாவட்டத்தில் உள்ள தினாரா, தவத், சூரஜ்புரா ஆகிய வளர்ச்சி மண்டலங்களைக் கொண்டுள்ளது.
சான்றுகள்
பகுப்பு:பீகாரின் சட்டமன்றத் தொகுதிகள் பகுப்பு:ரோத்தாஸ் மாவட்டம்
முனியேறு
முனியேறு (Munneru River) என்பது இந்தியாவின் தெலங்காண மாநிலத்தில் ஓடும் கிருஷ்ணா நதியின் இடதுபுற கிளை ஆறாகும். இது தெலுங்கானாவின் வாரங்கல் மாவட்டத்தில் உருவாகி கம்மம் மாவட்டம் மற்றும் கிருஷ்ணா மாவட்டத்தில் பாய்கிறது. முனிவர் மௌத்கல்யா தனது ஆன்மீக சக்தியால் இந்த நதியை உருவாக்கக் கம்மத்தில் தவம் செய்ததாகக் கூறப்படுவதால் இவரது நினைவாக இந்த நதிக்கு பெயரிடப்பட்டது. thumb| முனியேறு ஆறு மற்றும் பழைய பாலம் ̠ கிருஷ்ணா மாவட்டத்தின் கீசரா கிராமத்தால் உருவான மணல் திட்டுகள்
தோற்றம்
இது தெலுங்கானா மாநிலத்தின் வாரங்கல் மாவட்டத்தின் மகபூபாபாத் நகருக்கு அருகில் உருவாகிறது.
ஓட்டம்
இது டோர்னக்கல் ஏரி வழியாகப் பாய்ந்து, கம்மத்தின் புறநகர் பகுதியான தனவாய்குடம் வழியாக காமஞ்சல் வழியாக வருகிறது. இங்கு நீர் சேகரிப்பு வசதிக்காக ஒரு சிறிய அணை உள்ளது. முன்னேறு கம்மம் நகருக்கு நீர் ஆதாரமாக உள்ளது. இது கம்மம் நகரின் மஞ்சிகண்டி நகர், கலவோடு, மோதி நகர், பிரகாஷ் நகர் மற்றும் தம்சலம்புரம் புறநகர் வழியாகச் செல்கிறது. இது கிருஷ்ணா மாவட்டத்தின் சின்ன மாண்டவா மற்றும் லிங்கலா கிராமங்களைச் சென்றடைகிறது. இது பெனுகஞ்சிப்ரோலு நகரம், கீசரா கிராமம் ஆகியவற்றில் பாய்ந்து இறுதியாக புளிச்சிந்தலா அணையின் கீழ் நந்திகம அருகே உள்ள ஏதுரு கிராமத்தில் கிருஷ்ணா ஆற்றில் கலக்கிறது. இந்த ஆற்றில் சுமார் 6,650 எக்டேர் நிலங்களுக்கு நீர்ப்பாசன வசதிக்காக ஜக்கையப்பேட்டை அருகே முனியேறு தடுப்பணை 1898ஆம் ஆண்டு கட்டப்பட்டது.
பாலங்கள்
thumb| [[கம்மம் நகரில் முனியேறு ஆற்றின் குறுக்கே இரண்டு பாலங்கள்.]] கம்மம் நகரம் மற்றும் கம்மம் மாவட்டத்தில் உள்ள பிற பகுதிகளுக்கு நாகார்ஜுன்சாகர் தண்ணீர் செல்வதற்காக முனியேறு குறுக்கே ஒரு நீர்ப்பாலம் கட்டப்பட்டுள்ளது. கம்மம் புதிய பாலத்தின் வழியாகக் கனரக வாகனங்களும் பழைய பாலம் வழியாகப் பிற வாகனங்களும் செல்கின்றன.
நெலகொண்டப்பள்ளி மற்றும் கோடாட்டை பிரகாஷ்நகர் வழியாகக் கம்மம் வரை இணைக்க புதிய பாலம் கட்டும் பணி தொடங்கியுள்ளது. இந்த பாலம் பயண தூரத்தை மிச்சப்படுத்துவதுடன், முனியேறு ஆறு எளிதில் செல்ல உதவும்.
கிருஷ்ணா மாவட்டத்தில் லிங்கலா கிராமத்தில் சாலை மற்றும் ரயில் பாலம் உள்ளது. பெனுகஞ்சிப்ரோலுவில் சாலைப் பாலம் உள்ளது, நந்திகமவில் தேசிய நெடுஞ்சாலை 9-ல் ஒரு பாலம் உள்ளது. ,
வெள்ளம்
கம்மத்துடன் மகபூபாபாத், டோர்னக்கல் மற்றும் பிற பகுதிகளில் பெய்யும் அதிகப்படியான மழையால் முனியேறு ஆற்றில் தொடர்ந்து வெள்ளப்பெருக்கு ஏற்படுகிறது. 2013 முனியேறு ஆற்றில் அதிக அளவில் நீர் சென்றது. இதனால் ஆற்றின் கரையோரத்தில் வெள்ளத்தினைத் தடுக்க கரை கட்டும் திட்டம் உருவாக்கப்பட்டது.
மேற்கோள்கள்
பகுப்பு:இந்திய ஆறுகள் பகுப்பு:ஆந்திர ஆறுகள் பகுப்பு:தெலங்காணா ஆறுகள்
குஜராத் லயன்சு
குஜராத் லயன்சு (often abbreviated as GL) என்பது இந்தியன் பிரீமியர் லீக்கின் ஒன்பதாவது மற்றும் பத்தாவது பருவம் மட்டும் விளையாடும் துடுப்பாட்ட அணி ஆகும். இது ராஜ்கோட், குசராத்து நகரத்தை மையமாக கொண்டுள்ளது. தவறான முறையில் சூதாட்டத்தில் ஈடுபட்ட உரிமையாளர்களை கொண்ட இரு அணிகளான சென்னை சூப்பர் கிங்ஸ் மற்றும் ராஜஸ்தான் ராயல்ஸ் ஆகியவற்றின் தண்டனை காரணமாக இரு வருடம் அந்த அணிகள் இந்தியன் பிரீமியர் லீக் தொடரில் விளையாட இயலாது. அவற்றின் இடத்தை நிரப்ப இந்த அணி விளையாடுகிறது.
மேற்கோள்கள்
பகுப்பு:இந்தியன் பிரீமியர் லீக் அணிகள்
பொன் கதிர்க்குருவி
பொன் கதிர்க்குருவி (prothonotary warbler; Protonotaria citrea) என்பது ஒரு சிறிய புதிய உலக கதிர்க்குருவி குடும்பத்தைச் சேர்ந்த பறவையாகும். இது புரோனோடாரியா பேரினத்திலுள்ள ஒரே ஒரு உறுப்பினராகும்.
விபரம்
thumb|left|ஆண் இப்பறவை 13 cm நீளமும் 12.5 g எடையும் கொண்டது. இது நீல சம்பலுடன் ஒலிவ் நிறத்தை சிறகிலும் வாலிலும் கொண்டு காணப்பட, கீழ்ப்பகுதி மஞ்சளாகக் காணப்படும். நீண்ட முனையாக அலகினையும் கருப்பு கால்களையும் கொண்டுள்ளது. வளர்ந்த ஆண்கள் பிரகாசமான மஞ்சள் நிற தலையைக் கொண்டு காணப்பட, பெண் பறவையும் வளராத பறவையும் மங்கலாக மஞ்சள் நிறத்தையுடையன. பறக்கும்போது காலில் இருவித வடிவங்களும் காணப்படும்.
ஒகந்தூர்
ஒகந்தூர் என்னும் ஊர் சங்ககாலத்தில் செல்வக்கடுங்கோ வாழியாதன் என்னும் சேர வேந்தனின் ஆட்சிக்கு உட்பட்டிருந்தது.
மாயவண்ணன் என்பவன் திருமால். திருமாலை மனத்தில் போற்றி வாழ்ந்த ஒரு பெருமகனைச் செல்வக்கடுங்கோ வாழியாதன் அமைச்சனாக வைத்துக்கொண்டிருந்தான். அவனுக்கு இந்த ஒகந்தூரை இறையிலியாக வழங்கிச் சேரன் பேணிவந்தான்.
அடிக்குறிப்பு
பகுப்பு:சங்க கால ஊர்கள்
மகிந்த ராசபக்ச பன்னாட்டுத் துடுப்பாட்ட அரங்கம்
மகிந்த ராசபக்ச பன்னாட்டுத் துடுப்பாட்ட அரங்கம் (Mahinda Rajapaksa International Cricket Stadium) இலங்கையின் தென் மாகாணத்தில் அம்பாந்தோட்டையில் கட்டப்பட்டுள்ள ஓர் புதிய துடுப்பாட்ட அரங்கமாகும். இது 2011 உலகக்கிண்ணப் போட்டிகளுக்காகக் கட்டப்பட்டது. இதன் கொள்ளளவு 35000 ஆகும்..
காளி ஆறு
காளி ஆறு என்பது (Cali River) மேற்கு கொலம்பியாவில் ஓடும் ஒரு ஆறாகும். இந்த ஆறு காளி (CALI) நகர் வழியாக பாய்ந்து கௌகா ( CAUCA) ஆற்றில் கலக்கிறது. இதன் ஆதார நீர் முகப்பு கர்டில்லேற அக்சிடேண்டலிலுள்ள (theCordillera Occidental.) பாரல்லோன்ஸ் டி காளி (Farallones de Cali)  என்ற இடத்தில உள்ளது.
மகிந்த ராசபக்ச பன்னாட்டுத் துடுப்பாட்ட அரங்கம்
வெளியிணைப்புகள்
பகுப்பு:இலங்கைத் துடுப்பாட்ட மைதானங்கள்
காளி ஆறு
மேற்கோள்கள்
பகுப்பு:கொலம்பிய ஆறுகள்
கன்னி கோமி காடுகள்
கன்னி கோமி காடுகள் (Virgin Komi Forests) உருசியாவில் கோமி குடியரசில் வட உரால் மலைகளில் காணப்படும் காட்டுப் பகுதியாகும். ஐக்கிய நாடுகள் கல்வி அறிவியல் பண்பாட்டு நிறுவனத்தால் அறிவிக்கப்பட்டுள்ள இயற்கையான பாரம்பரிய இடமாகும். 32,800 சதுர கிலோமீட்டர் பரப்பளவு கொண்ட இப்பகுதி ஐரோப்பாவின் மிகப் பெரிய கன்னிக் காடாகும். இது உலக பராம்பரிய இடங்களில் மிகவும் தொலைக்கோடியான இடங்களில் ஒன்றாகும். இதனால் இதுவே மிகவும் பார்வையாளர்கள் காட்சியிட வரும் இடமாகும்.
புவியியல்
இந்த கன்னி கோமி காடுகள், உரால் மலைகளின் தைகா காடுகளின் பாதுகாக்கப்பட்ட சூழல் மண்டலத்துக்குரியதாகும். சுற்றுலாப் பிரியர்கள் இங்கு பலவகைப் பட்ட நிலக்காட்சிகளை காணலாம். பாதி காடுகள் இங்கு மலையில் காணப்படுகின்றன. வேறு பாதி காடுகள் மலை அடிவாரத்தில் காணப்படுகின்றன. இங்கு அதிக அளவில் ஓங்கலாக காணப்படும் மரங்கள் சைபீரியன் ஸ்ப்ரூஸ் (ஊசியிலை மரவகை), சைபீரிய ஃபிர் (தேவதாரு) மற்றும் சைபீரிய லார்ச், அதே வேளையில் அதிக அளவில் காணப்படும் பாலூட்டிகள் ரெய்ண்டீர் எனப்படும் ஒரு வகை கலைமான்கள், சைபீரீயா போன்ற பனிபிரதேசங்களில் காணப்படும் கீரியின விலங்குகள், பனிப்பிரதேசத்தில் வாழும் மென்மையான முடி கொண்ட மிங் எனப்படும் சிறு விலங்குகள் மற்றும் பனிமுயல்கள் ஆகும். இங்கு 200 வகையான பறவைகளும் இந்த காடுகளில் பாயும் ஆற்றில் 16 வகையான மீன் இனங்களும் காணப்படுகின்றன. இவற்றில் மிகவும் அரிய வகை மீன் இனமான சைபீரியன் கிரேலிங்க் ஒன்றாகும். இந்தப் பகுதி ருசியாவின் பெகோரா-இல்ச் இயற்கை பாதுகாப்பு மையம் மற்றும் யுகைட் வா இயற்கை பாதுகாப்பு மையத்தோடு தொடர்பு கொண்டுள்ளது. இதன் உலக பாரம்பரிய இடத்திற்கான அந்தஸ்து இதற்கு 1995 ஆம் ஆண்டு வழங்கப்பட்டது இதன் மூலம் இது நாட்டின் முதல் உலக பாரம்பரிய இடமாகிறது. இந்த அங்கிகாரம் வெளிநாட்டு பண உதவி பெற்றுத் தந்தது. அதன் மூலம் அதிவிரைவில் உறுதியாக மரங்களை வெட்ட ஒரு பிரெஞ்சு நாட்டு வணிக நிறுவனத்திற்கு ஒப்பந்தம் போட இருந்த நிலையில் இருந்து காக்கப்பட்டது. ஆனாலும் அழிக்கப்படாமல் பாதுகாப்பதற்கு ஏற்படக்கூடிய அபாயமானது, முக்கியமாக சட்டத்திற்கு புறம்பாக மரம் வெட்டுதல் குறிப்பாக சுரங்கப் பணிகள் போன்றவை அச்சுறுத்தலாகவே இருக்கின்றன. யுகைட்வா தேசிய பூங்காவிற்கு வட பகுதியில் காணப்படும் தங்கபடிமங்கள் 1995 ஆம் ஆண்டிற்கு முன்பாக வெட்டி எடுக்கப்பட்டன. நிரோப்தான் தேசிய பூங்காவின் எல்லையில் உள்ள மக்கள் குடியேற்றமுள்ள நாடாகும். இங்கு கடுங்காவல் உள்ள ஒரு சிறைச்சாலை உள்ளது. இந்த கிராமத்தில் ஒரு தேவாலயம், ஒரு அரும் பொருட் காட்சியகம் உள்ளது. இந்த அரும் பொருட் காட்சியகத்தில் தான் ருசியாவின் ரோமனோவ் அரசு பரம்பரையில் பதவி ஏற்ற முதல் மன்னர் மைக்கேல் ரோமனோவ் சிறையில் வைக்கப்பட்டிருந்தார். இங்கு உள்ள "ஓப்' ஆற்றங்கரையில் உள்ள சிறிய பட்டணம் லாபிட்னாங்கி இங்கு இரயில் நிலையம் உள்ளது. இது மாஸ்கோவுடன் இணைப்பில் உள்ளது. இது யுகிட்-வா தேசிய பூங்காவின் எல்லையில் உள்ளது.
அபாயங்கள்
இது உலக பாரம்பரிய இடமாக அங்கீகரிக்கப் பட்டிருந்தாலும், குடியரசின் தலைமையும் கோமியின் இயற்கை பாதுகாப்பு அமைச்சகமும் தங்கத்தைத் தோண்டி எடுப்பதற்காக இதற்கு எதிராகத்தான் செயற்பட்டு வருகின்றன. இங்குள்ள மண்டல அரசு, இக்காட்டின் எல்லையை, தங்கம் சுரண்டி எடுப்பதற்காக, தங்க படிமங்கள் அமைந்துள்ள பகுதியை, பாதுகாப்பு அமைப்பிலிருந்து மாற்றி அமைக்க எடுத்த முயற்சியை, கோமியின் உச்ச நீதிமன்றம் தள்ளுபடி செய்தது.
புற இணைப்புகள்
பகுப்பு:உருசியாவின் உலகப் பாரம்பரியக் களங்கள்
பிரேமலோகா
பிரேமலோகா 1987 ஆம் ஆண்டு வெளியான கன்னடத் திரைப்படம். இத்திரைப்படத்தில் ரவிச்சந்திரன், ஜூகி சாவலா, லீலாவதி ஆகியோர் நடித்துள்ளனர். பிரேமலோகா என்றால் காதல் உலகம் என்று பொருள். கன்னட மொழியில் வெளியாகி பெருவெற்றியடைந்த இத்திரைப்படம், தமிழில் பருவ காலம் எனவும் தெலுங்கில் பிரேமலோகம்  எனவும் மொழிமாற்றம் செய்து வெளியானது.
பகுப்பு:1987 திரைப்படங்கள் பகுப்பு:அறிமுக இயக்குநர் திரைப்படங்கள்
புல்வயல் உலகநாயகி அம்மன் கோயில்
புல்வயல் உலகநாயகி அம்மன் கோயில் தமிழ்நாட்டில் புதுக்கோட்டை மாவட்டம், புல்வயல் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சக்ரா ஆறு
சக்ரா ஆறு (Chakra River) என்பது மேற்கு இந்தியாவில் கர்நாடக மாநிலத்தில் குந்தாபுரா மற்றும் குங்கோல்லி வழியாகப் பாயும் ஒரு ஆறு ஆகும். இது பஞ்சகங்காவலி ஆறு எனப்படும் சௌபர்ணிகா நதி, வராஹி நதி மற்றும் குப்ஜா நதியுடன் கலந்து அரபிக்கடலில் கலக்கிறது.
சக்ரா நகர் என்பது இந்த நதியால் பிரபலமான ஒரு சிறிய நகரம் ஆகும். சக்ராநகர் மங்களூருவிலிருந்து மாஸ்திகட், நாகரா வழியாகப் சீமக்கா வழியில் உள்ளது. லிங்கனமக்கி அணைக்கு மதகுகள் இல்லாத, சமன்படுத்தும் நீர்த்தேக்கமாக நீண்ட காலத்திற்கு முன்பு கட்டப்பட்ட சக்ரா அணையும் உள்ளது. இந்த அணையைப் பார்வையிடச் சிறப்பு அனுமதி தேவை. சக்கரா நகரைச் சுற்றியுள்ள பகுதிகளில் நீர்ப்பாசன நோக்கத்திற்காக சக்கரா அணை கட்டப்பட்டது. சக்ரா அணை கர்நாடகா ஆற்றல் பகிர்மான கூட்டு நிறுவனம் மூலம் நிர்வகிக்கப்படும் திட்டமாகும்.
மேற்கோள்கள்
பகுப்பு:கர்நாடக ஆறுகள்
சென்னை புறவழிச்சாலை
சென்னை புறவழிச்சாலை (Chennai Bypass) தாம்பரத்தை 32 கிமீ (20 மைல்) தொலைவில் உள்ள மதுரவாயல் வழியாக மாதவரத்துடன் இணைக்கிறது. இது தேசிய நெடுஞ்சாலை மேம்பாட்டு திட்டத்தின் ஒரு பகுதியாக கட்டப்பட்டது, மேலும் என்எச்45, என்எச்4, என்எச்205 மற்றும் என்எச்5 ஆகியவற்றை இணைக்கிறது.
மேற்கோள்கள்
பகுப்பு:இந்திய நெடுஞ்சாலைகள் பகுப்பு:சென்னை சாலைகள்
கரிமமாகல்
கரிமமாகல் (Organification) என்பது தைராய்டு சுரப்பிகளில் நிகழும் ஒரு உயிர்வேதியியல் செயல்முறையாகும். தைராய்டு வளரூக்கி சுரப்பதற்காக தைரோகோளப் புரதத்தில் நிகழும் அயோடின் சேர்க்கைச் செயல்முறையே கரிமமாகல் எனப்படுகிறது.
பெராக்சைடால் அயோடைடு ஆக்சிசனேற்றம் செய்யப்பட்ட பிறகு மேற்கொள்ளப்படும் ஒரு படிநிலையாகும். அயோடின் ஒரு கனிம வேதியியல் தனிமம் என்பதால் அது கரிம வேதியியல் புரதமான தைரோகோளப் புரதத்துடன் இணைக்கப்படுவதால் இச்செயல்முறை அயோடின் கரிமமாகல் செயல்முறை எனப்படுகிறது.
ஜக்கசமுத்திரம் பட்டாளம்மன் கோயில்
ஜக்கசமுத்திரம் பட்டாளம்மன் கோயில் தமிழ்நாட்டில் தர்மபுரி மாவட்டம், ஜக்கசமுத்திரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அலோகம்
அலோகம் அல்லது மாழையிலி (non-metal) என்பது வேதியியலின்படி உலோகப் பண்புகளைப் பெற்றிருக்காத வேதியியல் தனிமங்கள் ஆகும். அலோகங்கள் எளிதில் ஆவியாகக் கூடியனவாகவும், வெப்பத்தையும் மின்சாரத்தையும் எளிதில் கடத்தாத காப்புப் பொருட்களாகவும், குறைவான நெகிழ்வுத் தன்மை கொண்டவையாகவும் காணப்படுகின்றன. வேதியியல் பண்புகளின் அடிப்படையில் இவை அதிக அயனியாக்கும் ஆற்றல் மற்றும் இலத்திரன் கவர் ஆற்றல் மதிப்புகளைக் கொண்டுள்ளன. அலோகங்கள் ஏனைய தனிமங்கள் அல்லது சேர்மங்களுடன் வினைபுரியும் போது இலத்திரன்களைப் பெற அல்லது பகிர்ந்து கொள்ள முனைகின்றன.
தனிம அட்டவணையில் சுமார் எண்பதிற்கும் மேலானவை உலோகங்கள் ஆகும். ஆனால், 17 தனிமங்களே பொதுவாக அலோகங்களாக வகைப்படுத்தப்பட்டுள்ளன. இவற்றுள் பெரும்பாலானவை வாயுக்கள். (ஐதரசன், ஈலியம், நைட்ரசன், ஆக்சிசன், புளோரின், நியான், குளோரின், ஆர்கான், கிரிப்டான், செனான் மற்றும் ரேடான்) புரோமின் மட்டும் திரவநிலையில் உள்ளது. கார்பன், பாஸ்பரஸ், கந்தகம், செலினியம் மற்றும் அயோடின் போன்ற வெகுசில அலோகங்கள் திடநிலையில் காணப்படுகின்றன.
தனிம அட்டவணையில் உள்ள ஒவ்வொரு தனிமத்தையும் இயற்பியல் வேதியியல் பண்புகளின் அடிப்படையில் ஒன்று உலோகமாகவோ அல்லது அலோகமாகவோ வகைப்படுத்த முடியும். ஒருசில தனிமங்கள் இரண்டிற்கும் இடைப்பட்ட பண்புகள் கொண்டுள்ளன. அவை மாழையனை (மாழை போன்றவை) எனப்படும்.
அலோகங்கள்
=அலோகங்களின் பண்புகள்== உலோகம், அலோகம் என்னும் பாகுபாட்டுக்குத் துல்லியமான வரையறைகள் ஏதும் இல்லை. அலோகங்களின் பொதுவான பண்புகள் கீழே காட்டப்பட்டுள்ளன:
பகுப்பு:தனிமக் குழுக்கள்
நோக்கா சட்டமன்றத் தொகுதி
பகுதிகள்
இது ரோத்தாஸ் மாவட்டத்தில் உள்ள நோக்கா, ராஜ்பூர், நசிரிகஞ்சு ஆகிய வளர்ச்சி மண்டலங்களைக் கொண்டுள்ளது.
சான்றுகள்
பகுப்பு:பீகாரின் சட்டமன்றத் தொகுதிகள் பகுப்பு:ரோத்தாஸ் மாவட்டம்
கோகிலம்
கோகிலம் கருநாடக இசையில் பயன்படும் இராகங்களில் ஒன்றாகும். இது 16 ஆவது மேளகர்த்தா இராகமாகிய, "அக்னி" என்றழைக்கப்படும் 3 ஆவது சக்கரத்தின் 4 ஆவது மேளமாகிய சக்ரவாக இராகத்தின் ஜன்னிய இராகம் ஆகும்.
ஆர்ச்சிபால்ட் ஹில்
ஆர்ச்சிபால்ட் விவியன் ஹில்,(26 செப்டம்பர் 1886 - 3 சூன் 1977) '''ஏ.வி. ஹில்''' என்று அறியப்படும் இவர் இங்கிலாந்து நாட்டை சேர்ந்த உடற்கூறு அறிஞர் ஆவார். மேலும் உயிரி இயற்பியல் செயல்முறை ஆய்வுகள் செய்வதற்கு கட்டமைப்பு நிறுவியவற்களின் ஒருவர். இவர் 1922 ஆம் ஆண்டு உடலியக்கவியல் மற்றும் மருத்துவத்திற்கான விளக்க சோதனையில் தசைகளில் ஏற்படும் வெப்பம் பற்றி ஆய்வுக்காக நோபல் பரிசை பகிர்ந்துகொண்டர்.
மேற்கோள்கள்
பகுப்பு:1886 பிறப்புகள் பகுப்பு:1977 இறப்புகள் பகுப்பு:நோபல் பரிசு பெற்ற பிரித்தானியர்கள் பகுப்பு:உடலியங்கியலாளர்கள் பகுப்பு:ஐக்கிய இராச்சியத்தின் அரசியல்வாதிகள் பகுப்பு:நோபல் மருத்துவப் பரிசு பெற்றவர்கள்
தூய இருதய ஆண்டவர் பேராலயம், ஓசூர்
தூய இருதய ஆண்டவர் பேராலயம் என்பது தமிழ்நாட்டின், கிருட்டிணகிரி மாவட்டம், ஒசூர், தேன்கனிக்கோட்டை சாலையில், ஓசூர் ரயில் நிலையம் அருகில் அமைத்துள்ள ஒரு கிருத்துவ ஆலயம் ஆகும். இந்த பேராலயம் 2012, ஆகத்து 20 ஆம் நாள் கட்டி முடிக்கப்பட்டு திறக்கப்பட்டது. இப்பேரலயமானது அனைத்து மக்களின் பொருளாதார உதவினாலும், உடல் உழைப்பினாலும் கட்டிமுடிக்கப்பட்டது. இவ்வாலயதின் அடித்தளத்தில் அனைத்து புனித தலங்களிருந்து மண், தண்ணீர், கற்கள் (கங்கை நதி, யோர்ன் நதி, நைல் நதி , எருசலேம் மண், வேளாங்கண்ணி மண் , இமாலய மலைக் கற்கள்) போன்றவை இடப்பட்டன. இவ்வாலயதில் இரண்டு சிற்றாலயங்கள் ( கெபி) உள்ளன. அவை வேளாங்கண்ணி மாதா, புனித அந்தோனியார் சிற்றாலயங்களாகும். இங்கு அனைத்து சமய மக்களும் வந்து வழிபாடு செய்கின்றனர்.
பகுப்பு:கிருட்டிணகிரி மாவட்டத்திலுள்ள கிறித்தவக் கோயில்கள் பகுப்பு:ஒசூர்
அரபா நகர்
அரபா நகர் என்பது மூதூர் தொகுதுயில் அமைந்துள்ள ஒரு கிராமம் ஆகும். மூதூர்த் தொகுதியின் முன்னைய நாடாளுமன்ற உறுப்பினரான ஏ. எல். அப்துல் மஜீத் கொலனி எனும் குடியிருப்புப் பகுதியினை உருவாக்கிய போது (99,98,97,96,9...) 98 ஆம் கொலனிக்கு அரபா நகர் எனும் பெயரை வைத்தனர்.
தி/அல்ஹிக்மா முஸ்லிம் மகா வித்தியாலம்
1956 ஆம் ஆண்டு கட்டப்பட்ட இந்தப் பாடசாலை கொலனிப் பகுதியில் உள்ள மக்கள் யாவருக்கும் ஆரம்பக் கல்வியினைப் பெறும் நோக்கில் அமைக்கப்பட்டது. இது ஒரு கலவன் பாடசாலை ஆகும். இப்பாடசாலை ஆரம்பத்தில் அரசினர் தமிழ் கலவன் பாடசாலை எனும் பெயரிலேயே ஆரம்பிக்கப்பட்டது. ஆனால் பின்பு தி/அல்ஹிக்மா முஸ்லிம் வித்தியாலம் எனவும் தி/அல்ஹிக்மா முஸ்லிம் மகா வித்தியாலம் எனவும் ஐம்பது ஆண்டுகளின் பின்னரே தர உயர்ச்சி பெற்றது. இப்பாடசாலை பொன்விழாவைக் கண்ட பாடசாலைகளில் ஒன்றாகும்.
பகுப்பு:மூதூர்
கணிதவினோதினி
கணிதவினோதினி இராகம் கருநாடக இசையில் பயன்படும் இராகங்களில் ஒன்றாகும். இது 16 ஆவது மேளகர்த்தா இராகமாகிய, "அக்னி" என்றழைக்கப்படும் 3 ஆவது சக்கரத்தின் 4 ஆவது மேளமாகிய சக்ரவாகத்தின் ஜன்னிய இராகம் ஆகும்.
கணிதவினோதினி இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), சுத்த மத்திமம் (ம1), பஞ்சமம்,  சதுஸ்ருதி தைவதம் (த2), கைசிகி நிஷாதம்  (நி2) ஆகிய சுரங்கள் வருகின்றன.
சீனா ஏர்லைன்ஸ்
சீனா ஏர்லைன்சு (China Airlines) தைவானின் முதன்மையானதும் மிகப்பெரியதுமான வான்வழிப் போக்குவரத்து நிறுவனம் ஆகும். இதன் முதன்மை முனைய மையம் தாவோயுவான் பன்னாட்டு வானூர்தி நிலையத்தில் அமைந்துள்ளது. இது 11,154 பணியாளர்களைக் கொண்டுள்ளது. உலகின் 90க்கும் மேற்பட்ட நாடுகளுக்கு பயணிகளையும் சரக்குகளையும் ஏற்றிச் செல்கிறது. இதன் கிளை நிறுவனமான மந்தாரின் ஏர்லைன்சு வட்டாரச் சேவையாக சீனாவிலும் ஆசியாவிலும் உள்ள சேரிடங்களுக்கு சேவை வழங்குகிறது.
மேற்கோள்கள்
பகுப்பு:விமானசேவை நிறுவனங்கள் பகுப்பு:தைவான் பகுப்பு:தைவானின் வானூர்தி நிறுவனங்கள்
தமிழ்நாடு சீருடைப் பணியாளர் தேர்வாணையம்
தமிழ்நாடு அரசு, தமிழகக் காவல் துறையில் உள்ள காவலர், சார்பு ஆய்வாளர் மற்றும் சார்பு ஆய்வாளர் (தொழில்நுட்பம்) ஆகிய இருபாலருக்குமான பணியிடங்களுக்கும், தமிழ்நாடு தீயணைப்பு மற்றும் மீட்புப் பணிகள் துறையிலுள்ள ஆண்களுக்கு மட்டுமான தீயணைப்பு வீரர் பணியிடத்திற்கும், தமிழ்நாடு சிறைத்துறையில் உள்ள இரு பாலருக்குமான சிறைக் காவலர் பணியிடங்களுக்கும் தகுதியானவர்களைத் தேர்வு செய்யும் பணியினை தமிழ்நாடு சீருடைப் பணியாளர் தேர்வாணையம் செய்து வருகிறது.
வெளி இணைப்புகள்
பகுப்பு: தமிழ்நாடு அரசு
செல்லப்பன் ராமநாதன்
இவர் 1999 செப்டம்பர் 1-ஆம் தேதி தொடங்கி, 2005 ஆகஸ்டு 18-ஆம் தேதி வரை சிங்கப்பூர் குடியரசுத் தலைவராகப் பதவி வகித்து வந்தவர். பின்னர் 2005 ஆகஸ்டு 18-ஆம் தேதி மறுபடியும் தேர்வு செய்யப்பட்டார்.
இவரின் அதிபர் பதவிக் காலம் 2011 ஆகஸ்டு 31-ஆம் தேதி முடிவடைந்தது. இவர் சிங்கப்பூரில் நீண்ட காலம் சேவை செய்த அதிபர் எனும் பெருமையையும் பெறுகிறார்.
31 ஜூலை 2016-இல் இவர் பக்கவாதத்தால் பாதிக்கப்பட்டார். சிங்கப்பூர் பொது மருத்துவமனையின் தீவிர சிகிச்சைப் பிரிவில் (Singapore General Hospital's Intensive Care Unit) அனுமதிக்கப்பட்டார். 2016 ஆகஸ்டு 22-ஆம் தேதி, அவரின் 92 வயதில் உயிர் துறந்தார்.
வாழ்க்கை வரலாறு
இந்திய வம்சாவளியைச் சேர்ந்த நாதன், 1924-ஆம் ஆண்டு ஜூலை 3-ஆம் தேதி சிங்கப்பூரில் பிறந்தார். தந்தையார் பெயர் வி. செல்லப்பன். தாயாரின் பெயர் அபிராமி.
குழந்தைப் பருவத்தில் தன் மூத்த சகோதரர்களுடன் ஜொகூர், மூவார் நகரின் கடல்கரைப் பகுதியில் வாழ்ந்தார். அவரின் மூன்று மூத்தச் சகோதரர்கள் சிறுவயதிலேயே இறந்து விட்டனர். அவரின் தந்தையார் மலாயா ரப்பர் தோட்டங்களுக்கு சேவை செய்யும் ஒரு வழக்கறிஞர் நிறுவனத்தில் ஓர் எழுத்தராக வேலை செய்து வந்தார்.
குடும்பத்தில் வறுமை
1930-களில் ஏற்பட்ட உலகளாவிய பொருளாதார மந்தநிலை மற்றும் மலாயாவின் ரப்பர் விலைச் சரிவுகளின் காரணமாகக் குடும்பத்தில் வறுமை. நாதனின் தந்தையார் கடன் சுமைகளைச் சுமந்து குடும்ப வாழ்க்கையில் போராடினார். இருப்பினும் நாதனுக்கு எட்டு வயதாக இருக்கும் போது அவரின் தந்தையார் தற்கொலை செய்து கொண்டார்.
தாயாருடன் தகராறு
சிங்கப்பூர் திரும்பிய நாதன், தன் ஆரம்பக் கல்வியை ஆங்கிலோ-சீனப் பள்ளியிலும் (Anglo-Chinese School) ரங்கூன் சாலை காலைப் பள்ளியிலும் (Rangoon Road Morning School) பெற்றார்.
ஜப்பானிய ஆக்கிரமிப்பு
சிங்கப்பூரில் ஜப்பானிய ஆக்கிரமிப்பின் போது, நாதன் அவர்கள், ஜப்பானிய மொழியைக் கற்றுக் கொண்டார். பின்னர் ஜப்பானியப் பொதுக் காவல்துறையில் மொழிபெயர்ப்பாளராகப் பணியாற்றினார்.
இரண்டாம் உலகப் போருக்குப் பிறகு, வேலை செய்து கொண்டே, இங்கிலாந்து ஆக்ஸ்போர்ட் வோல்சி கல்வி நிலையத்தில் (Wolsey Hall, Oxford) அஞ்சல் படிப்பின் மூலம் தன் இடைநிலைக் கல்வியை முடித்தார்.
அதோடு அப்போது சிங்கப்பூரில் இருந்த மலாயா பல்கலைக்கழகத்தில் படிக்கச் சென்றார். பல்கலைக்கழகத்தில் இரண்டாம் ஆண்டில் படிக்கும் போது, பல்கலைக்கழக சோசலிஸ்டு மன்றத்தின் (University Socialist Club) செயலாளராக ஆனார். 1954-ஆம் ஆண்டில் சமூக ஆய்வுகளில் சிறப்புத் தேர்ச்சி பெற்று பட்டயம் பெற்றார்.
சிங்கப்பூர் பொதுச் சேவை
1955-ஆம் ஆண்டில் சிங்கப்பூர் பொதுச் சேவையில் சேர்ந்தார். 1962 - 1966 ஆண்டுகளுக்கு இடைப்பட்ட காலத்தில் தேசிய தொழிற்சங்கச் சம்மேளனத்தின் துணைத் தலைவராக இருந்தார். பின்னர் வெளியுறவு அமைச்சகத்திலும்; மற்றும் உள்துறை அமைச்சகத்திலும் பணியாற்றினார்.
1974-இல் லாஜு கடத்தல் (Laju Incident அல்லது Laju Ferry Hijacking) எனும் நிகழ்ச்சி நடந்தபோது, அவர் சிங்கப்பூர் பாதுகாப்பு அமைச்சகத்தின், பாதுகாப்பு மற்றும் புலனாய்வுப் பிரிவில் (Security and Intelligence Division of the Ministry of Defence) பணிபுரிந்து வந்தார். 1979 முதல் 1982 வரை சிங்கப்பூர் வெளியுறவு அமைச்சகத்தின் முதன்மை நிரந்தரச் செயலாளராகவும் (First Permanent Secretary of the Foreign Ministry) பணியாற்றினார்.
அமெரிக்காவுக்கான சிங்கப்பூர் தூதர்
1982-இல் சிங்கப்பூர் பொதுச் சேவையை விட்டு வெளியேறி ஸ்ட்ரெய்ட்ஸ் டைம்ஸ் நாளிதழின் (Straits Times Press) நிர்வாகத் தலைவராகப் பொறுப்பு ஏற்றார். 1988 மற்றும் 1996-க்கும் இடைப்பட்ட காலத்தில் அவர் மலேசியாவுக்கான சிங்கப்பூர் தூதராகவும், அமெரிக்காவுக்கான தூதராகவும் பணியாற்றினார். 1999 முதல் 2011 வரை சிங்கப்பூரின் அதிபராக 12 ஆண்டுகள் பதவி வகித்தார்.
1974 ஜனவரி 31-ஆம் தேதி, லாஜு கடத்தல் (Laju Incident) நிகழ்ச்சி நடைபெற்றது. பயங்கரவாத ஜப்பானிய செம்படை (Japanese Red Army); மற்றும் பாலஸ்தீன விடுதலைக்கான முன்னணி (Popular Front for the Liberation of Palestine) படை உறுப்பினர்கள்; சிங்கப்பூர் புலாவ் புகோம் தீவில் (Pulau Bukom) இருந்த சிங்கப்பூர் பெட்ரோலியக் கொள்கலன்கள் மீது வெடிகுண்டுகளை வீசினர்.
சிறப்புச் சேவைப் பதக்கம்
அந்தக் கட்டத்தில் ஜப்பானிய செம்படைக்குப் பிணைக் கைதிகளாக இருக்க முன்வந்த அரசாங்க அதிகாரிகளின் குழுவில் நாதன் அவர்களும் ஒருவராக இருந்தார்.
மேலும் பணயக் கைதிகளை விடுவிக்கவும்; பயங்கரவாதிகளின் பாதுகாப்பான வழியை உறுதிப்படுத்தவும்; நாதன் அவர்கள் குவைத் நாட்டுக்குப் பயணம் மேற்கொண்டார். அந்தப் பிரச்சினையைச் சுமுகமாகத் தீர்த்து வைத்தார்.
அவரின் துணிச்சலுக்காக, ஆகஸ்ட் 1974-இல் அவருக்கு பிங்காட் ஜசா கெமிலாங் எனும் சிறப்புச் சேவைப் பதக்கம் (Meritorious Service Medal) வழங்கப்பட்டது.
மூன்றாவது முறையாக அதிபர் பதவி
2011 ஜூலை 1-ஆம் தேதி, மூன்றாவது முறையாக அதிபராகப் பதவியேற்கப் போவது இல்லை என்று நாதன் அறிவித்தார். அவர் தன் வயதை ஒரு காரணமாகக் காட்டினார். தன்னுடைய 87-ஆவது வயதில் அதிபர் பதவியின் கனமான பொறுப்புகளச் சுமக்க இயலாது என்று அதிபர் பதவியை மறுத்து விட்டார்.
அதே ஆண்டு செப்டம்பர் 1 ஆம் தேதி அவர் அதிபர் பதவியை விட்டு வெளியேறினார். புதிய அதிபராக டோனி டான் என்பவர் தேர்வு செய்யப்பட்டார்.
தனிப்பட்ட தகவல்
15 டிசம்பர் 1958-இல், ஊர்மிளா நந்தி (Urmila Nandey) (பிறப்பு 1929); என்பவரை அதிபர் நாதன் மணந்தார். அவருக்கு ஒரு மகன்; பெயர் ஒசித் (Osith). மற்றும் ஒரு மகள்; பெயர் ஜோதிகா (Juthika). மூன்று பேரக் குழந்தைகள்.
அரச மரியாதை
அதிபர் நாதனுக்கு 31 ஜூலை 2016 காலை நேரத்தில் இதயப் பக்கவாதம் ஏற்பட்டது. சிங்கப்பூர் பொது மருத்துவமனையின் தீவிர சிகிச்சைப் பிரிவுக்கு கொண்டு செல்லப்பட்டார். 22 ஆகஸ்ட் 2016 இரவு 9:48 மணிக்கு, அவரின் 92 வயதில் மருத்துவமனையில் உயிர் துறந்தார்.
நாதன் அவர்கள் சிங்கப்பூருக்கு ஆற்றிய சேவைகளுக்கு வழங்கப்படும் மரியாதையின் அடையாளமாக, 2016 ஆகஸ்டு 23-ஆம் தேதி முதல் 26-ஆம் தேதி வரை, நான்கு நாட்களுக்கு, சிங்கப்பூரின் அனைத்து அரசுக் கட்டிடங்களிலும் சிங்கப்பூர் தேசியக் கொடி அரைக் கம்பத்தில் பறக்கவிடப்பட வேண்டும் என்று சிங்கப்பூர் அரசாங்கம் உத்தரவிட்டது.
பொதுமக்களின் பார்வைக்காகவும்; மரியாதையைச் செலுத்துவதற்காகவும்; நாதனின் உடல் 2016 ஆகஸ்டு 25-ஆம் தேதி சிங்கப்பூர் நாடாளுமன்ற வளாகத்தில் வைக்கப்பட்டு இருந்தது.
இறுதி ஊர்வலத்தில் தஞ்சாவூர் மண்ணு எடுத்து பாடல்
2016 ஆகஸ்டு 26-ஆம் தேதி, அதிபர் நாதனைக் கௌரவிக்கும் வகையில் அரசு இறுதிச் சடங்கு நடைபெற்றது. அவரின் உடல் நாடாளுமன்ற வளாகத்தில் இருந்து கொண்டு செல்லப்பட்டது. அரசு இறுதி ஊர்வலத்தில் அவரின் உடல், அவரின் வாழ்க்கையில் முக்கியத்துவம் வாய்ந்த இடங்களைச் கடந்து சென்றது.
சிங்கப்பூரின் பல்லினப் பாரம்பரியத்தை உருவகமாகக் கருதிய நாதனுக்கு மிகவும் பிடித்தமான பாடலான "தஞ்சாவூர் மண்ணு எடுத்து" எனும் பாடல் அவரின் இறுதி ஊர்வாத்தில் இசைக்கப்பட்டது. பொற்காலம் எனும் தமிழ்த் திரைப்படத்தின் பாடல்.
அரசு இறுதிச் சடங்குகளைத் தொடர்ந்து, அவரின் உடல் மண்டாய் மயானத்தில் (Mandai Crematorium) தகனம் செய்யப்பட்டது.
வெளி இணைப்புகள்
பகுப்பு:சிங்கப்பூர் அரசியல் தலைவர்கள் பகுப்பு:சிங்கப்பூரின் குடியரசுத் தலைவர்கள் பகுப்பு:சிங்கப்பூர் அரசு பகுப்பு:சிங்கப்பூர் தமிழர் பகுப்பு:1924 பிறப்புகள் பகுப்பு:2016 இறப்புகள் பகுப்பு:பிரவாசி பாரதீய சம்மான் விருது பெற்றவர்கள் பகுப்பு:சிங்கப்பூர் தமிழ் அரசியல்வாதிகள்
பொந்தியான் கிச்சில்
பொந்தியான் கிச்சில், (மலாய்: Pontian Kechil; ஆங்கிலம்: Pontian Kechil; சீனம்: 笨珍凯奇); ஜாவி: ڤونتين كچيل) என்பது மலேசியா, ஜொகூர் மாநிலத்தில், பொந்தியான் மாவட்டத்தில் அமைந்து உள்ள ஒரு நகரம். பொந்தியான் மாவட்டத்தின் தலைநகரமாகவும் விளங்குகிறது. இந்த நகரத்தைப் பொந்தியான் நகரம் என்று பொதுவாக அழைப்பது உன்டு.
இந்த நகரம் ஜொகூர் பாரு மாநகரத்தில் இருந்து 59 கி.மீ. தொலைவில் அமைந்துள்ளது. பொந்தியான் நகராண்மைக் கழகம் (Pontian Municipal Council) 1976-ஆம் ஆண்டில் அமைக்கப் பட்டது. இந்தக் கழகம் இந்த நகரத்தில்தான் உள்ளது.
முன்பு காலத்தில் இந்த நகரம் ஒரு மீன்பிடி கிராமம். தற்சமயம் துரிதமான வளர்ச்சி கண்டுள்ளது. இதன் பரப்பளவு 6.6. ச.கி.மீ.
வெளி இணைப்புகள்
பகுப்பு:மலேசிய நகரங்கள்‎ பகுப்பு:ஜொகூர் பகுப்பு:ஜொகூர் மாநிலத்தில் உள்ள நகரங்கள்
இனபாங்கா ஆறு
இனபாங்கா ஆறு (The Inabanga River) என்பது பிலிப்பைன்ஸின் போகொலில் உள்ள மிகப்பெரிய நதி ஆகும். இது 25 கிலோமீட்டர்கள் (16 மைல்கள்) நீளம் மற்றும் 7முதல் 10 மீட்டர்கள் (23 முதல் 33 அடி வரை) ஆழமும் கொண்டதாகும். இனபாங்கா நகரில் அதன் முகத்துவாரத்தில் மிகுந்த ஆழமுடையது.
அதன் பெயர் "வாடகை நதி", அதாவது "வாடகை" என்று பொருள்படும் அபாங் என்ற மூல வார்த்தையிலிருந்து. நீரில் மூழ்கி முதலைகளின் தாக்குதல்களால் (இது ஆற்றில் வசிக்கப் பயன்பட்டது), இந்த உயிர் இழப்பு ஆற்றின் பயன்பாட்டிற்கான வாடகையாக கருதப்பட்டது.
மே 2017 இல், இனபாங்கா நதியை அபு சயாபின் அதிக ஆயுதமேந்திய உறுப்பினர்கள் போகொலுக்குள் திட்டமிட்ட ஊடுருவலுக்குப் பயன்படுத்தினர்.
ஆற்றின் போக்கு
இடது|thumb| பிலார் அணை மற்றும் நீர்த்தேக்கம் இதன் மூலங்கள் சியெரா புல்லோன்ஸ் மலைப்பகுதிகளில் காணப்படும் ஊற்று மற்றும் வாகிக், பாமக்சலான் ஆறுகள் ஆகும். இவற்றிலிருந்து பிலார் அல்லது மாலினோவ் அணைக்கட்டின் பாசன நீர்த்தேக்கத்தினை நோக்கி பாய்கிறது. பின்பு அங்கிருந்து இனபாங்கா ஆறானது செபு ஜலசந்தியில் இணைவதற்கு முன் பொகோலை இரண்டாகப் பிரிக்கிறது. இதன் முக்கிய துணை நதிகள் டகோஹாய், டானோ, வாகிக் மற்றும் பாமசலான் நதிகள் ஆகும். மற்ற சிறிய துணை நதிகள் மாஸ்-இங், சாக்னாப் மற்றும் மாலிட்பாக் நதிகள் ஆகும். 1905 ஆம் ஆண்டில், இந்த நதி 4.8 கிலோமீட்டர்கள் (3 மைல்கள்) வரை செல்லக்கூடியதாக இருந்தது. 6 அடி அளவுள்ள படகுகள் மற்றும் கட்டுமரங்கள் 40 கிலோமீட்டர்கள் (25 மைல்கள்) வரை பயணிக்கக்கூடியதாக இருந்தது.
கரையோர சமவெளி ஒன்று முதல் இரண்டு மைல் அகலத்தில் உள்ளது, அங்கு நதிக் கரைகள் சேறும் சகதியுமாக உள்ளன. மற்றும் பல இடங்களில் நிபா சதுப்புநிலங்கள் மற்றும் அலையாத்தித் தாவரங்களால் விளிம்புகள் அமையப்பெற்றுள்ளன. அவை உள்ளூர் மக்களால் நிபா தோட்டம் மற்றும் அறுவடைக்கு பயன்படுத்தப்படுகின்றன. மேலும் மலையடிவாரத்தைச் சுற்றியுள்ள மலைகள் செங்குத்தாக உயர்கின்றன.
நதியின் கரையோரம் முதுகெலும்பிகளான, மீன் மற்றும் பறவைகளுக்கான இனப்பெருக்கத்திற்கான வாழ்விடமாகும், அத்துடன் பல வகையான மீன்களுக்கான முட்டையிடும் மற்றும் வளர்ப்பு மைதானங்களையும், கடற்புல்வெளிகள் தாவரங்கள், மட்டி படுக்கைகள் மற்றும் பலவகையான பறவைகளுக்கான கூடு கட்டும் இடங்களுக்கு உதவக்கூடியவையாக இருக்கின்றன. மீன் பேனாக்கள், சிப்பி பண்ணைகள், பொழுதுபோக்கு பயன்பாடு மற்றும் மாசு போன்ற மனித வளர்ச்சி அழுத்தங்களால் இந்த தோட்டம் அச்சுறுத்தலுக்கு உள்ளாகிறது.
நீர்நிலை
இந்த ஆற்றின் நீர்ப்பரப்பானது 62793 சதுர கிலோமீட்ர்கள் (24245 சதுர மைல்கள்) அளவினைக் கொண்டதாகும் மற்றும் பொகோலில் உள்ள 15 நகராட்சிகளின் அனைத்து பகுதிகளையும் உள்ளடக்கியது. இது பெரும்பாலும் தட்டையான மற்றும் உருளும் நிலப்பரப்புகளால் வகைப்படுத்தப்படுகிறது, அதே சமயம் சியரா புல்லோன்சில் இருந்து தொடங்கி 860 மீட்டர்கள் (2820 அடிகள்) உயர எழும் இதன் நீர்ப்பரப்பின் 35% மிகவும் செங்குத்தான நிலப்பரப்பில் அமைந்தவை.. இந்நீர்ப்பரப்பின் பயன்பாடு பெரும்பாலும் அனைத்து விவசாய நிலங்களும், புல்வெளிகள், முட்கரண்டிகள் மற்றும் இரண்டாம் நிலை காடுகளின் திட்டுகள் ஆகும். காடுகள் இந்த வடிநிலத்தின் 14% பரப்பினை மட்டுமே உள்ளடக்கியது. அதில் ஒரு சிறிய பகுதி ராஜா சிகாதுனா பாதுகாக்கப்பட்ட நிலப்பரப்பினால் பாதுகாக்கப்படுகிறது.
முக்கிய துணைநதிப்படுகைகளில், டாகோகோய் ஆற்று வடிநிலம் (பரப்பு 216.37 சதுர கிலோமீட்டர்/83.54 மைல்கள்), டானோவ் ஆற்று வடிநிலம் (133.39 சகிமீ/51.50 சதுர மைல்கள்), வாகிக் மற்றும் பாம்க்ஸ்லான் வடிநிலம் (138.89 ச.கி.மீ/53.63 சதுர மைல்கள்) ஆகியவை ஆகும். .
ஆண்டு சராசரி மழையானது 4598 மில்லிமீட்டர்கள் (181 அங்குலம்) முதல் 4614 மில்லிமீட்டர்கள் (181.7 அங்குலம்) வரை பிலாரிலும், 6485 மிமீ (255.3 அங்குலம்) என்ற அளவு டாகோகோயிலும், மற்றும் 2682 மிமீ (105.6 அங்குலம்)  டானாவோவிலும் உள்ளது. இது ஆண்டு முழுவதும் சமமாக விநியோகிக்கப்படுகிறது.
குறிப்புகள்
பகுப்பு:பிலிப்பீனிய ஆறுகள் பகுப்பு:Coordinates on Wikidata
காராகாட் சட்டமன்றத் தொகுதி
காராகாட் சட்டமன்றத் தொகுதி, பீகார் சட்டமன்றத்துக்கான தொகுதியாகும். இது காராகாட் மக்களவைத் தொகுதிக்கு உட்பட்டது.
பகுதிகள்
இது ரோத்தாஸ் மாவட்டத்தில் உள்ள பிக்ரம்கஞ்சு, காராகாட், சஞ்சவுலி ஆகிய வளர்ச்சி மண்டலங்களைக் கொண்டுள்ளது.
கந்தையா குணரத்தினம்
கந்தையா குணரத்தினம் (Kanthia Kunaratnam, 30 ஏப்ரல் 1934 – 9 செப்டம்பர் 2015) இலங்கைத் தமிழ் இயற்பியலாளரும், கல்வியாளரும், யாழ்ப்பாணப் பல்கலைக்கழகத்தின் முன்னாள் உபவேந்தரும் ஆவார்.
ஆரம்ப வாழ்க்கை
தெல்லிப்பழை, யூனியன் கல்லூரியில் கல்வி பயின்ற குணரத்தினம் 1954 ஆம் ஆண்டில் இலங்கைப் பல்கலைக்கழகம் சென்று 1958 இல் இயற்பியலில் சிறப்புப் பிரிவில் இளமாணிப் பட்டம் பெற்றார்.
பணி
பல்கலைக்கழகப் பட்டம் பெற்ற பின்னர் குணரத்தினம் கொழும்புப் பல்கலைக்கழகத்திலும், இலங்கைப் பல்கலைக்கழகத்தில் விரிவுரையாளராகப் பணியில் சேர்ந்தார். 1960 முதல் 1963 வரை லண்டன் இம்பீரியல் கல்லூரியில் பயின்று டிப்புளோமா பட்டத்தையும், கலாநிதிப் பட்டத்தையும் பெற்றார்.
1971 சனவரி முதல் செப்டம்பர் வரை டர்காம் பல்கலைக்கழகத்தின் முதல் நிலவியல் பிரிவில் வருகைதரு விரிவுரையாளராகப் பணியாற்றினார். 1971 அக்டோபர் முதல் டிசம்பர் வரை குயீன் எலிசபெத் கல்லூரியின் இயற்பியல் துறையில் வருகைதரு ஆய்வாளராகப் பணியாற்றினார்.
இலங்கைப் பல்கலைக்கழகத்தின் யாழ்ப்பாண வளாகம் ஆரம்பிக்கப்பட்ட போது யாழ்ப்பாண வளாகத்தின் இயற்பியல் பீடத்தின் நிறுவனத் தலைவராக ஏப்ரல் 1975 இல் குணரத்தினம் நியமிக்கப்பட்டார். 1980 அக்டோபர் வரை அவர் அதன் தலைவராகப் பணியாற்றினார். 1981 சனவரி முதல் அக்டோபர் வரை மலேசிய அறிவியல் பல்கலைக்கழகத்தின் இயற்பியல் பீடத்தின் வருகைதரு விரிவுரையாளராகப் பணியாற்றினார். பின்னர் இலங்கை திரும்பி யாழ்ப்பாணப் பல்கலைக்கழகத்தின் இயற்பியல் பீடத் தலைவராக 1985 பெப்ரவரி வரை பணியாற்றினார். 1988 அக்டோபர் முதல் 1989 ஆகத்து வரை எடின்பரோ பல்கலைக்ழகத்தின் புவி இயற்பியல் பீடத்தில் வருகைதரு பேராசிரியராகவும், பின்னர் கேம்பிரிட்சுப் பல்கலைக்ழகத்தில் புவியறிவியல் பீடத்தில் சிறிது காலம் ஆய்வுப் பணிகளில் ஈடுபட்டிருந்தார்.
1991 சனவரி முதல் 1993 நவம்பர் வரை பேராசிரியர் குணரத்தினம் யாழ்ப்பாணப் பல்கலைக்கழகத்தின் கணினியறிவியல் துறையின் தலைவராகப் பணியாற்றினார்.
பேராசிரியர் குணரத்தினம் 1998 ஆம் ஆண்டில் அரச வானியல் கழகத்தின் ஆய்வாளராகவும், 1999 இல் இயற்பியல் கழகத்தின் உறுப்பினராகவும் இணைந்தார். 2001 ஆம் ஆண்டில் யாழ்ப்பாணப் பல்கலைக்கழகம் இவருக்கு மதிப்புறு முனைவர் பட்டம் வழங்கிக் கௌரவித்தது.
மேற்கோள்கள்
பகுப்பு:1934 பிறப்புகள் பகுப்பு:2015 இறப்புகள் பகுப்பு:இலங்கை இயற்பியலாளர்கள் பகுப்பு:யாழ்ப்பாணப் பல்கலைக்கழகத் துணைவேந்தர்கள் பகுப்பு:யாழ்ப்பாணத்து நபர்கள்
உருசியாவின் இரண்டாம் கத்தரீன்
இரண்டாம் கத்தரீன் (Екатерина II Великая, எக்கத்தரீனா II விலீக்கயா, 2 மே 1729 – 17 நவம்பர் 1796) உருசியப் பேரரசி ஆவார். இவர் 1762 முதல் 1796 இல் இறக்கும் வரை பதவியில் இருந்தார். இவரது காலத்தில் உருசியப் பேரரசு விரிவாக்கப்பட்டதுடன், நிர்வாகம் மேம்படுத்தப்பட்டு, மேற்கு ஐரோப்பிய நாடுகளைப் பின்பற்றி நவீனமயமாக்கமும் முன்னெடுக்கப்பட்டது. இவரது ஆட்சி உருசியாவுக்குப் புதிய ஆற்றலை அளித்ததுடன், வலுவான பேரரசாக வளர்ச்சிபெற்று, ஐரோப்பாவின் வல்லரசுகளுள் ஒன்றாகவும் மதிக்கப்பட்டது. சிக்கலான வெளிநாட்டுக் கொள்கைகளில் அவருக்குக் கிடைத்த வெற்றிகள், சில சமயங்களில் கிளர்ச்சிகளின்போது அவரது கொடூரமான அடக்குமுறைகள் என்பன அவரது பரபரப்பான தனிப்பட்ட வாழ்க்கையின் பகுதியாகவே அமைந்தன.
ஒரு சதி மூலம் கத்தரீனின் கணவரான மூன்றாம் பீட்டர் (1728–1762) ஆட்சியிலிருந்து இறக்கப்பட்டபோது கத்தரீன் அதிகாரத்தைக் கைப்பற்றினார். இவருடைய ஆட்சிக்காலத்தில் உருசியப் பிரபுக்கள் உச்சச் செல்வாக்குடன் விளங்கினர். நிலப்பிரபுக்கள் கொடுத்த நெருக்கடிகளினால், மூன்றாம் பீட்டர் காலத்தில் ஏற்கனவே குடியானவர்கள், கொத்தடிமைகள் ஆகியோர் மீதான பிரபுக்களின் அதிகாரம் கூட்டப்பட்டிருந்தது. உருசியாவை நவீனமயப்படுத்த முயன்ற முதல் சார் மன்னர் முதலாம் பீட்டர் புரபுக்கள் மீது வரிகள் விதிக்கப்பட்டிருந்தும், மேற்கு ஐரோப்பாவின் அறிவொளிக் காலச் சிந்தனையாளர் பலருடன் கத்தரீனுக்கு நட்பு இருந்தும், அவரால், உருசிய ஏழைகளுடைய வாழ்க்கை நிலையை மேம்படுத்த முடியவில்லை. ஏழைகள் போருக்கான கட்டாய ஆட்சேர்ப்பு முதலிய பிரச்சினைகளால் தொடர்ந்தும் பாதிக்கப்பட்டிருந்தனர்.
1785 அம் ஆண்டில் பிரபுக்களுக்கு மேலும் அதிகாரம் வழங்கும் வகையில் பிரபுக்களுக்கான பட்டயத்தை வெளியிட்டார். இதன்படி ஒவ்வொரு மாவட்டத்திலிருந்தும் பிரபுக்கள் தமது சார்பாளராக ஒருவரைத் தெரிவு செய்தனர். இச் சார்பாளர்கள் பிரபுக்களது பிரச்சினைகள் பற்றி அரசியுடன் பேசுவதற்கு அதிகாரம் பெற்றிருந்தனர்.
இளமைக் காலம்
கத்தரீனுடைய தந்தை, ஆனால்ட்-சேர்ப்சுட்டின் இளவரசர், கிறித்தியன் ஆகத்து (Christian August), ஆனால்ட்டின் அரச குடும்பத்தைச் சேர்ந்தவர். எனினும் இவர் பிரசிய அரசரின் சார்பில் இசுட்டெட்டின் (Stettin) நகரத்தின் ஆளுனர் என்றவகையில், பிரசியாவின் தளபதி என்னும் பதவி வகித்து வந்தார். சோபியா அகசுட்டா பிரெட்ரிக்கா என்னும் இயற்பெயர் கொண்ட கத்தரீன் இசுட்டெட்டின் நகரில் பிறந்தார். அவருக்குத் தூரத்து உருசியத் தலைமுறைத் தொடர்பு இருந்தது. சுவீடனின் அரசர்களாக இருந்த மூன்றாம் குசுத்தாவ், எட்டாம் சார்லசு ஆகியோர் இவரது ஒன்றுவிட்ட சகோதர்களில் இருவர்.
உருசியப் பேரரசராக வரும் வாய்ப்புக் கொண்டிருந்த ஓல்சுட்டீன்-கொட்டோர்ப்பைச் சேர்ந்த பீட்டருக்கு கத்தரீன் மனைவியாகத் தெரிவு செய்யப்பட்டது, கவுண்ட் லெசுத்தோக், பீட்டரின் பெரிய தாயாரும் உருசியப் பேரரசியுமான எலிசபெத்தும், பிரசியாவின் இரண்டாம் பிரெடெரிக்கும் பங்குபற்றிய இராசதந்திர முயற்சிகளின் விளைவினால் ஆகும்.
பகுப்பு:உருசியப் பேரரசர்கள் பகுப்பு:வரலாற்றில் பெண்கள் பகுப்பு:1729 பிறப்புகள் பகுப்பு:1796 இறப்புகள்
விராலூர் பூமீஸ்வரர் கோயில்
விராலூர் பூமீஸ்வரர் கோயில் தமிழ்நாட்டில் புதுக்கோட்டை மாவட்டம், விராலூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விண்மீன் கோட்டை, மாத்தறை
விண்மீன் கோட்டை (Star Fort) என்பது நிலவை கங்கையின் கிழக்குக் கரையில் மாத்தறைக் கோட்டையின் வாயிலுக்கு சுமார் 350 m தொலைவில் அமைந்துள்ள கோட்டையாகும். விண்மீன் கோட்டை 1765 இல் ஒல்லாந்தரால் கட்டப்பட்டது.
1640 இல், ஒல்லாந்தர் பிரதான கோட்டையை மாத்தறையில் கட்டி முடித்தனர். ஆயினும் நிலப்பகுதியில் இருந்து வரும் தாக்குதலை எதிர்கொள்வதில் பலவீனமாக இருந்தது. 1762 இல் கண்டி அரசினால் உதவியளிக்கப்பட்ட சிங்களப் படைகள் இதனைத் தாக்கி, கட்டுப்பாட்டுக்குள் கொண்டு வந்தனர். ஒல்லாந்தர் இதனை 1763 இல் கட்டுப்பாட்டுக்குள் கொண்டு வந்து, அதே வருடம் ஒரு சிறிய கோட்டையை நிலவை கங்கையின் கிழக்குக் கரையில், இக்கோட்டையின் பாதுகாப்பிற்காக அமைத்தனர்.
இண்டமங்கலம் பட்டாளம்மன் கோயில்
இண்டமங்கலம் பட்டாளம்மன் கோயில் தமிழ்நாட்டில் தர்மபுரி மாவட்டம், இண்டமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இந்திய அஞ்சல் கட்டண வங்கி
இந்தியா அஞ்சல் கட்டண வங்கி (India Post Payments Bank) என்பது இந்திய அரசின் தகவல் தொடர்பு அமைச்சகத்தின் அஞ்சல் துறையின் உரிமையின் கீழ் செயல்படும் இந்தியத் தபால் துறையின் வணிக பிரிவாகும். 2018-ல் துவங்கப்பட்ட இந்த வங்கி சேவையில் சனவரி 2022 நிலவரப்படி 6 கோடிக்கும் அதிகமான வாடிக்கையாளர்கள் உள்ளனர்.
வரலாறு
thumb| 2017ஆம் ஆண்டு இந்திய அஞ்சல் கட்டண வங்கியின் தொடக்கத்தின் போது வெளியிடப்பட்ட தபால்தலை. 19 ஆகத்து 2015 அன்று, இந்திய அஞ்சல் துறை இந்திய ரிசர்வ் வங்கியிடமிருந்து பணம் செலுத்தும் வங்கியை நடத்துவதற்கான உரிமத்தைப் பெற்றது. 17 ஆகத்து 2016 அன்று, பணம் செலுத்தும் வங்கியை அமைப்பதற்காக பொது வரையறுக்கப்பட்ட அரசு நிறுவனமாகப் பதிவு செய்யப்பட்டது. இந்திய அஞ்சல் கட்டண வங்கி தகவல் தொடர்பு அமைச்சகத்தின் கீழ் இந்திய அஞ்சல் துறையுடன் செயல்படுகிறது.
இந்திய அஞ்சல் கட்டண வங்கியின் முன்னோட்டத் திட்டம் 30 சனவரி 2017 அன்று ராய்பூர் மற்றும் ராஞ்சியில் தொடங்கப்பட்டது. வங்கியை அமைப்பதற்காக ஆகத்து 2018-ல், மத்திய அமைச்சரவை inr 14350000000 ரூபாய்க்கு ஒப்புதல் அளித்தது. முதல் கட்டமாக 650 கிளைகள் மற்றும் 3,250 தபால் நிலையங்களை வங்கியின் அணுகல் மையமாக 1 செப்டம்பர் 2018 அன்று திறக்கப்பட்டது. முதற்கட்டமாகப் பத்தாயிரத்திற்கும் மேற்பட்ட தபால்காரர்கள் இச்சேவைக்காக நியமிக்கப்பட்டுள்ளனர். திசம்பர் 2020க்குள் சுமார் 4 கோடி வாடிக்கையாளர்களை வங்கி பெற்றுள்ளது. சனவரி 2022-ல், இந்தியா அஞ்சல் கட்டண வங்கி 8 கோடி வாடிக்கையாளர்களைக் கடந்துள்ளது.
சேவைகள்
இடது|thumb| [[மெக்சனா|மெக்சனாவில் உள்ள தலைமை தபால் நிலையத்தில் வங்கியின் கிளை]] இந்திய அஞ்சல் கட்டண வங்கியானது இந்தியாவின் 155,015 தபால் நிலையங்களையும் வங்கியின் அணுகல் மையமாகவும், 3 லட்சம் தபால்காரர்கள் மற்றும் கிராம தபால் ஊழியர்களை வங்கி சேவைகளை வழங்கவும் பயன்படுத்துவதை நோக்கமாகக் கொண்டுள்ளது.
இந்திய அஞ்சல் கட்டண வங்கி சேமிப்புக் கணக்குகள், பணப் பரிமாற்றம் மற்றும் மூன்றாம் தரப்பினர் மூலம் காப்பீடுகள், இரசீது மற்றும் பயன்பாட்டுக் கொடுப்பனவுகளை வழங்குகிறது.
இந்த வங்கி கீழே குறிப்பிட்ட அம்சங்களையும் வழங்குகிறது:
இந்திய அஞ்சல் கட்டண வங்கியானது சுமார் 17 கோடி அஞ்சல் சேமிப்பு வங்கிக் கணக்குகளை தன் கணக்குகளுடன் இணைக்க அனுமதிக்கப்பட்டுள்ளது.
பாலைவனக் கீரி
பாலைவனக் கீரி (meerkat) என அழைக்கபடுகின்ற இவ்வகை விலங்கு பாலுட்டு இனத்தை சேர்ந்ததாகும். இவை கீரி வகை குடும்பத்தை சேர்ந்தவை. பாலைவனக் கீரி ஆப்பிரிக்க கண்டத்திலே அதிகம் காணப்படுகின்றன. நமீபியாபில் உள்ள நமிப் பாலைவனத்திலும், தென்மேற்கு அங்கோலாவிலும் மற்றும் தென் ஆப்பிரிக்காவில் இவ்வகை கீரிகளை காணலாம். பாலைவனக் கீரிகள் கூட்டமாக வாழக் கூடியது. ஒவ்வொரு கூட்டத்திற்கும் பெண் கீரியே தலைமைதாங்கும்.ஆண் கீரி அவற்றிக்கு துணையாக இருக்கும். ஒரு கூட்டத்தில் சராசரி 20 கீரிகள் இடம் பெற்றிருக்கும். சில கூட்டங்களில் 50 கீரிகள் கூட இடம்பெற்றிருக்கும். ஒரு பாலைவனக் கீரியின் மொத்த வாழ்நாள் 12 முதல் 14 ஆண்டுகள் வரை நீடிக்கும்.
வெளி இணைப்புகள்
பகுப்பு:கீரிகள்
கோடியக்கரை காட்டுயிர் உய்விடம்
கோடியக்கரை வன உயிரின உய்விடம் அல்லது கோடியக்கரை காட்டுயிர் உய்விடம் 1967-ஆம் ஆண்டு கலைமான்களைக் காப்பதற்காக உருவாக்கிய வன உயிரின உய்விடம் ஆகும். இதன் பரப்பளவு 17.26 சதுர கி.மீ. ஆகும். இந்தச் சரணாலயத்தில் பல்வேறுவிதமான கடல் பறவைகள் தென்படுகின்றன. வேறு நாடுகளிலிருந்து வலசை வரும் பறவைகளுக்கான புகலிடமாகவும் இது திகழ்ந்து வருகிறது. இது நாகப்பட்டினம் மாவட்டத்தில் கடற்கரையையொட்டி அமைந்துள்ளது.
இங்கு காணப்படும் தனிச்சிறப்பு வாய்ந்த சதுப்பு நிலங்களில் பல்வேறு வகையான அரிய பறவையினங்களைக் காணலாம். இங்கு நரி, புள்ளி மான் போன்ற விலங்குகளையும் காணலாம்.
கைவிடப்பட்ட குதிரைகள்
ஆங்கிலேயர்களால் வளர்க்கப்பட்டு இங்கே விட்டுவிடப்பட்ட முன்னாள் வளர்ப்புக் குதிரைகள் நாளடைவில் அடங்காமல் சுற்றித்திரியும், கான்வளர் குதிரைகள் இங்கு காணப்படுகின்றன.
1000 ஆண்டுகள் பழைமையான கலங்கரை விளக்கம்
இங்கு 1000 ஆண்டுகள் பழைமையான சோழர் காலத்துக் கலங்கரை விளக்கம் ஒன்று சிதைந்த நிலையிற் காணப்படுகிறது.
150 வகையான தாவரங்கள்
இப்பகுதியின் காடுகள் வெப்பமண்டல உலர் பசுமைமாறா காடுகள் ஆகும். இக்காப்பகத்தில் 150 வகையான தாவர வகைகள் காணப்படுகின்றன.
விலங்குகள்
இங்கு காணப்படும் விலங்குகள்: கலைமான், நரி, புள்ளி மான், காட்டுப்பன்றி, முயல், காட்டுக் குதிரைகள், ஆமை, குரங்கு.
பல்வேறு வகையான பறவைகள்
இவை தவிர இங்கு நூற்றுக்கும் கூடுதலான பறவை இனங்கள் காணப்படுகின்றன். பூநாரை போன்று பல்வேறு வகையான வட அரைக்கோளத்தை சேர்ந்த பறவைகள் ஆண்டு தோறும் வடகிழக்குப் பருவமழை காலத்தில் இங்கு வலசை வருகின்றன. அண்டார்டிக்காப் பகுதியில் இருந்தும் பறவைகள் இங்கு வருகின்றன.
இதர விவரம்
இக்காப்பகம் சாலை வழியே நாகப்பட்டினத்தில் இருந்து 60 கி.மீ தொலைவிலும், தஞ்சாவூரிலிருந்து 110 கி.மீ தொலைவிலும் உள்ளது. இங்கு செல்வதற்கு நவம்பர் முதல் மார்ச், ஏப்ரல் வரை மிகவும் ஏற்ற காலமாகும்.
படிமங்கள்
பகுப்பு:இந்தியாவில் உள்ள பறவைகள் காப்பகங்கள் பகுப்பு:தமிழ்நாட்டுச் சுற்றுலா மையங்கள் பகுப்பு:பறவைகள் காப்பகங்கள் பகுப்பு:தமிழ்நாட்டின் பறவை புகலிடங்கள் பகுப்பு:தமிழ்நாட்டில் உள்ள காட்டுயிர் காப்பகங்கள் பகுப்பு:நாகப்பட்டினம் மாவட்டம்
சீன தேசிய வான்பயண நிறுவனம்
சீன தேசிய வான்பயண நிறுவனம்  (China National Aviation Corporation, CNAC) சீன மக்கள் குடியரசிற்கு முற்றிலும் உடமையான அரசு வான்பயண வணிக அமைப்பு சீன தேசிய வான்பயண சார்புவைப்பு நிறுவனத்தின் கிளை நிறுவனமாகும். இந்தநிறுவனம் ஏர் சீனா மற்றும் ஏர் மக்காவு நிறுவனங்களில் பெரும்பான்மையான பங்குகளுக்கு உரிமையாளராக உள்ளது. 1949ஆம் ஆண்டில் சீன மக்கள் குடியரசு அமைக்கப்படுவதற்கு முன்னதாக இதுவே சீனக் குடியரசின் முதன்மை வான்வழிப் போக்குவரத்து நிறுவனமாக விளங்கியது.
தொல்காப்பியம் வினையியல் செய்திகள்
தொல்காப்பியம் எழுத்து, சொல், பொருள் என மூன்று அதிகாரங்களைக் கொண்டது. சொல்லதிகாரம் சொற்கள் இணைந்து பொருள் தரும் பாங்கை உணர்த்துகிறது. இந்தப் பாங்கை நாம் வாக்கியம் என வழங்கிவருகிறோம். வினையியல் சொல்லதிகாரத்தில் ஆறாவது இயலாக வருகிறது.
கிளவியாக்கம், வேற்றுமையியல், வேற்றுமை-மயங்கியல், விளிமரபு என்னும் முதல் நான்கு இயல்களும் வாக்கிய அமைப்பை உணர்த்துகின்றன. அடுத்து வரும் பெயரியல், வினையியல், இடையியல், உரியியல் என்னும் நான்கு இயல்களும் வாக்கியத்தில் வரும் சொற்களைப் பாகுபடுத்திக் காட்டுகின்றன. ஒன்பதாவதாக உள்ள எச்சவியல் 8 இயல்களில் சொல்லப்படாத எச்சமிச்சச் செய்திகளைக் கூறுகிறது.
வினையின் செயல்
இறந்தகாலம், நிகழ்காலம், எதிர்காலம் என்னும் மூன்று காலமும் தெரியும்-நிலையிலும், குறிப்பு-நிலையிலும் தோன்றும் -3-
வினைச்சொல்லானது உயர்திணைக்கும், அஃறிணைக்கும், இரண்டிலும் விரவும் பெயர்க்கும் உரிமை உடையது -4-
உயர்திணை
உயர்திணையில் தன்மைப்பன்மை வினைச்சொல் 8 ஈறுகளில் முடியும் -5- தன்மை-ஒருமை வினைச்சொல்லின் 7 ஈறு -6- செய்கு வந்தேன் (செய்துகொண்டு வந்தேன்) என மற்றொரு வினை கொண்டும் முடியும் -7- படர்க்கை-ஒருவர் 4 ஈறு கொள்ளும் -8- படர்க்கை-பலர் 3 ஈறு கொள்ளும் -9, 10- இந்த 23 ஈறுகள் பன்மையும் ஒருமையும் ஆகிய பால் உணர்த்திக்கொண்டு உயர்திணையில் வரும். -11- வந்தனம், வந்தாம் தொடக்கத்தன தன்மையொடு முன்னிலையையும் சேர்த்து உணர்த்தும் -12- யார் என்னும் சொல் 3 பாலுக்கும் உரியது. -13- பால் உணரும்படி வந்த உயர்திணை ஈறு மூன்றும் செய்யுளில் ஆ<ஓ ஆகும் -14- முன்னிலையில் வரும் ஆய் என்னும் சொல்லும் அவ்வாறு வரும் -15-
குறிப்பு வினைமுற்று
குறிப்பு வினைமுற்றில் காலம் குறிப்பால் உணர்த்தப்படும் -16- உயர்திணை வினைமுற்று ஈறுகள் 23 என்று கூற்றப்பட்டன. அவற்றிற்கும் இந்தக் குறிப்பு வினைமுற்று ஈறுகளுக்கும் வேறுபாடு இல்லை. -17- இவற்றில் வடாது, தெனாது என்பவை குறிப்பு-வினைமுற்று
அஃறிணை
பலவற்றுப் படர்க்கை ஈறுகள் 3. அவை: அ, ஆ, வ – என்பன -18- ஒன்றன் படர்க்கை 3 குற்றியலுகர ஈறுகள். அவை து, டு, று -19- இந்த 6 ஈறுகள் அஃறிணையில் பால் உணர்த்துவன -20-
குறிப்பு வினைமுற்று
அஃறிணைக் குறிப்பு வினைமுற்று -22-
விரவுவினை
மூவிடப் பெயர்க்கும் கொள்க -36- பெயரெச்சமும், வினையெச்சமும் எதிர்மறையில் வந்தாலும் காட்டிய வழியில் இயையும் -37- இவற்றிற்கு இடையில் வேறு சொல்லும் வரும் -38- செய்யும் என்பது செய்ம் எனவும் வரும் -39- செய்து என்பது நிகழ்கால வினையெச்சம். இது எதிர்காலத்துக்கும் வரும் -40- இயற்கை நிலையை நிகழ்காலத்தால் சொல்லவேண்டும் -41- விரைவு கருதி நிகழ்காலத்தையும், எதிர்காலத்தையும் இறந்தகாலத்தால் சொல்லலாம். -42- உறுதிப்பொருளை நிகழ்காலத்தால் சொல்லவேண்டும் -43- இது செயல்வேண்டும் – என்று சொன்னால் அது செய்வானையும், அதற்குத் துணைநிற்கும்படி பிறரையும் வேண்டிக்கொள்வதாக அமையும். -44- வற்புறுத்த வரும் வினாவிடை எதிர்மறுக்கும் பொருளையும் உணர்த்தும் -45- இறந்தகாலத்தால் கூறப்படுவன -46- செயப்படு பொருள் செய்தது போலவும் சொல்லப்படும் -47- மயங்குமொழிக் கிளவி இறந்த-காலத்தையும், எதிர்காலத்தையும் உணர்த்தும் -48- மயங்குமொழிக் கிளவியில் நிகழ்காலமும் மயங்கும் -49-
இணைப்பு
பகுப்பு:தொல்காப்பியம்
சுல்கி நாலா
சுல்கி நாலா (Chulki Nala) என்பது இந்தியாவின் கர்நாடகம் மாநிலத்தில் பிதார் மாவட்டத்தில் உள்ள ஒரு ஆறு ஆகும். இது பசவகல்யாண் வட்டத்தில் உள்ள சவுக்கிவாடியில் தொடங்குகிறது. இது 42 கி. மீ. தூரம் ஓடி பிதார் மாவட்டத்தில் உள்ள கரஞ்சா ஆற்றில் கலக்கிறது. பீதர் மாவட்டத்தில் உள்ள பசவ கல்யாண வட்டத்தின் முசுதாபூர் கிராமத்திற்கு அருகில் பாசனம் மற்றும் குடிநீர்த் தேவைக்காக ஒரு கூட்டு அணை கட்டப்பட்டுள்ளது. இந்த அணையில் 0.93 டிஎம்சி அடி நீர் இருப்பு செய்யலாம். இதனுடைய நீர்ப்பிடிப்பு பகுதி சுமார் 243.55 சதுர கிமீ ஆகும். இதன் மூலம் பசவகல்யாண நகருக்குக் குடிநீர் வழங்கப்படுகிறது.
மேற்கோள்கள்
பகுப்பு:இந்திய ஆறுகள் பகுப்பு:கர்நாடக ஆறுகள்
சனா அமானத்
சனா அமானத் (Sana Amanat) ஒரு அமெரிக்க காமிக் புத்தக ஆசிரியர். அல்டிமேட் காமிக்ஸ்: ஸ்பைடர் மேன் மற்றும் கேப்டன் மார்வெல் ஆகியவை இவரது குறிப்பிடத்தக்க நூல்களில் அடங்கும். ​​இவர் தற்போது மார்வெல் காமிக்ஸில் உள்ளடக்கம் மற்றும் எழுத்து மேம்பாட்டு இயக்குநராக உள்ளார். முதன் முதலாக கதாநாயகியாக ஒரு முஸ்லிம் பெண் இடம்பெற்ற திருமதி மார்வெல் என்ற மார்வெல் காமிக்ஸ் நிறுவனத்தின் முதல் தனித் தொடரை இவர் இணைந்து உருவாக்கினார்.
ஆரம்ப கால வாழ்க்கை
அமனாத் ஒரு பாக்கித்தானியக் குடும்பத்தில் பிறந்தார். இவர் தனது பெற்றோருடனும் மூன்று சகோதரர்களுடன், வெளிநாடு வாழ் பாக்கித்தானியர்களாக நியூ செர்சியின் புறநகரில் வசித்து வந்தார். தனது குழந்தைப் பருவம் முழுவதும், தனது சுய அடையாளத்துடன் பொருந்தி வாழ்வதில் இவருக்கு சிக்கல் இருந்தது. மேலும் இதற்காக பெருமளவில் போராடினார்.
2004 ஆம் ஆண்டில் கொலம்பியா பல்கலைக்கழகத்தில் பர்னார்ட் கல்லூரியில் மத்திய கிழக்கு அரசியலை மையமாகக் கொண்டு அரசறிவியலைப் படித்தார்.